ઝીલ દેસાઈ છેલ્લા કેટલાક સમયથી આંતરરાષ્ટ્રીય સ્તરે જુનિયર લેવલે સારો દેખાવ કરી રહી છે. તેણે જુનિયર આઇટીએફમાં ભારત તરફથી સૌથી વધુ ૧૦ ટાઈટલ જીતવાનો સાનિયા મિર્ઝાનો રેકોર્ડ તોડી નાંખ્યો છે. આ ઉપરાંત તે ગ્રાન્ડ સ્લેમ ઈવેન્ટમાં સિનિયર - જુનિયર લેવલે ક્વાર્ટર ફાઇનલ સુધી પહોંચેલી ગુજરાતની સૌપ્રથમ ખેલાડી બની હતી. ઝીલની પસંદગી કોમનવેલ્થ યુથ ગેમ્સ ટેની ભારતની ટીમમાં કરવામાં આવી છે. તે ચાલુ વર્ષે મલેશિયામાં પીએમ કપ જીતી ચૂકી છે અને જુનિયર વર્લ્ડ રેન્કિંગમાં ૧૯માં ક્રમે છે, જ્યારે પ્રોસર્કિટના રેન્કિંગમાં ૭૧૨મો ક્રમાંક ધરાવે છે.